Diari Oficial de la Generalitat Valenciana


Sumari del DOGV 7326, del 28-07-2014 (2014/7120)

DECRET 127/2014, de 25 de juliol, del Consell, pel qual es modifica el Decret 88/2014, de 13 de juny, pel qual s'establix l'estructura orgànica bàsica de la Presidència i de les conselleries de la Generalitat.
-----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2014/07/25/127/dof/vci/html**

### Dades del document

Número de DOGV
:   7326

Data del DOGV
:   28-07-2014

Secció del DOGV
:   I. DISPOSICIONS GENERALS

Número del document
:   2014/7120


Data del document
:   25-07-2014

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Conselleria d'Hisenda i Administració Pública
    * administració regional
    * competència administrativa
    * legislació
    * reglament intern

DECRET 127/2014, de 25 de juliol, del Consell, pel qual es modifica el Decret 88/2014, de 13 de juny, pel qual s'establix l'estructura orgànica bàsica de la Presidència i de les conselleries de la Generalitat. [2014/7120]  
PREÀMBUL  
  
El Decret 88/2014, de 13 de juny, del Consell, establix, en desplegament del Decret 9/2014, de 12 de juny, del president de la Generalitat, l'estructura orgànica bàsica de l'Administració de la Generalitat.  
L'assignació de la titularitat d'una nova competència a les comunitats autònomes, en el marc de l'Acord de Formació per a l'Ocupació de les Administracions Públiques, després de diverses sentències del Tribunal Constitucional, exigix la modificació de les competències de la Direcció General de Recursos Humans, de la Conselleria d'Hisenda i Administració Pública, amb vista a atribuir-li la competència relativa a l'aprovació, seguiment i control, modificació i resolució de discrepàncies en la negociació dels plans de formació promoguts per les entitats locals i federacions o associacions d'entitats locals d'àmbit autonòmic i destinades als empleats públics que hi presten els seus servicis.  
  
En virtut d'això, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta del president de la Generalitat i amb la deliberació prèvia del Consell, en la reunió del dia 25 de juliol de 2014,  
  
DECRETE  
  
Article únic. Modificació de l'apartat 2.a de l'article 11 del Decret 88/2014, de 13 de juny, del Consell  
Es modifica l'apartat 2.a de l'article 11 del Decret 88/2014, de 13 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, la redacció del qual s'inserix en l'annex d'este decret.  
  
DISPOSICIÓ FINAL  
  
Única. Entrada en vigor  
Este decret entrarà en vigor el mateix dia de la seua aprovació.  
  
València, 25 de juliol de 2014  
  
El president de la Generalitat,  
ALBERTO FABRA PART  
  
  
ANNEX  
Nova redacció de l'apartat 2.a de l'article 11del Decret 88/2014, de 13 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat.  
  
a) Direcció General de Recursos Humans  
Assumix les competències en matèria d'ordenació, selecció, provisió, relacions sindicals, formació del personal al servici de l'Administració del Consell, i aprovació, gestió i resolució de les ajudes destinades al finançament dels plans de formació destinats al personal al servici de les entitats locals de la Comunitat Valenciana.


Còpia Permalink ELI